Tahko

James Band
2025-07-19 22:00 (Europe/Helsinki) | Hophaus Tahko, Tahkonrinteenkatu 7, Tahkovuori, 73310
Hophaus Live: James Band!

Showtime klo 22:00
Vapaa pääsy
K-18

Katso myös:

Hophaus Tahko
Hotellimajoitus
Kaikki tapahtumat

Petri Nygård
2025-07-19 23:45 | Ravintola Kunkku, Tahkolaaksontie 6, Tahkovuori, 73310
Kunkku-live esittää: Petri Nygård!

Liput 25€, ennakkoon Livetosta ja Kunkun tiskiltä.
Lippuja myynnissä myös ovella ellei ole loppuunmyyty.
Ovet auki klo 22, showtime noin klo 24.
K-18

Katso myös:

Watercross Tahko 18.-19.7.2025
Kunkun aukioloajat
VIP -paketit
Varaa majoitus

Kätkäläinen
2025-07-20 14:00 - 16:00, 2025-07-23 19:00 - 21:00, 2025-07-26 14:00 - 16:00, 2025-07-30 19:00 - 21:00 | Simolan kesäteatteri, Simolantie 41, Nilsiä, 73300
Nilsiän Harrastajateatterin kesän 2025 näytelmä on Simo Hämäläisen klassikkonäytelmä ”Kätkäläinen”. Esitykset Simolan kesäteatterissa, Nilsiässä 4.7.-2.8.2025.
Rakastetun klassikkonäytelmän on sovittanut Antti Heikkinen, joka nähdään myös näytelmän nimikkoroolissa. Muissa rooleissa mm. Hanna Koskivuori, Kari Summanen sekä Marja-Kaarina Väänänen. Näytelmän ohjaa Janne Puustinen.
Esityksen kesto on noin 2 tuntia.
Simolan kesäteatterin ( Simolantie 41, Nilsiä ) 300 -paikkainen katsomo on katettu, joten teatterikokemus on miellyttävä myös sateisella säällä. Väliaikatarjoilut hoituvat sujuvasti kolmessa kahviopisteessä ja herkut voi nautiskella katetulla terassilla. Teatteri on myös esteetön.
Liput ja varaukset
Peruslippu 22€, lapset 10€
Eläkeläiset ja opiskelijat 15€
– Lippu.fi ( hintoihin lisätään palvelumaksu )
Ryhmävaraukset ( min. 20 hlöä ) nilsianharrastajateatteri@gmail.com ja tiedustelut puh. 050 409 9619 ( viikonloppuisin klo 12-15 ).
Lisätietoja Nilsiän Harrastajateatterin verkkosivuilta.

Kesäbingo
2025-07-20 17:00, 2025-07-27 17:00 | Hophaus Tahko, Tahkonrinteenkatu 7, Tahkovuori, 73310
Hopparissa kesäbingo sunnuntaisin klo 17!
Osallistuminen on maksutonta – luvassa on yllättäviä palkintoja, iloista tunnelmaa ja kesän kevyin kilpailujännitys!

Katso myös:

Hophaus Tahko
Hotellimajoitus
Kaikki tapahtumat

Reggaeton -tanssitunti
2025-07-21 16:00 - 16:45 | Tahko Spa Hotel, Keitaankatu 1, Tahkovuori, 73310
Hauskaa liikettä musiikin tahdissa – Reggaeton-tanssitunti Tahko Spa Hotellilla klo 16.00-16.45.
Reggaeton on tyylilaji, joka liittyy reggaeton-musiikkiin ja sen rytmeihin. Se on energinen ja sensuelli tanssi, jossa on vahva painotus lantion liikkeisiin ja rytmien seuraamiseen. Tanssi yhdistää elementtejä monista eri tanssityyleistä, kuten hip hopista, karibialaisista tansseista sekä afro-latinoyhteisöjen tanssiperinteistä. Tunnilla harjoitetut koreografiat ovat yksinkertaisia ja sopivat myös ensikertalaisille.
Tunnit ohjaa liikuntaneuvoja, äitiysliikuntavalmentaja, äänimaljahoitaja, yin-joogaohjaaja sekä personal trainer Amanda Taskinen. Tunneille suositellaan ilmoittautumaan viimeistään edellisenä päivänä klo 18 mennessä. Hinta 10€/henkilö.
Voit maksaa tunnin elämyskaupassa tai ilmoittautua Tahko Spa Hotellin vastaanottoon ( info@tahkospa.fi / puh. +358600550148 ), jolloin maksu suoritetaan tunnille saapuessa. Vastaanotossa maksutapoina käyvät kortti, käteinen sekä liikuntaedut ( Smartum, ePassi, Edenred ).
Hyvä tietää:

Liikuntatilan ovet aukevat noin 15min ennen tunnin alkua.
Pukuhuoneet käytössä vaatteiden vaihtoa varten.
Ota mukaan oma juomapullo ja sisäkengät.
Tunnin rakenne: alkulämmittely, lyhyt tekniikkaosuus, koreografia sekä loppuverryttely.

Koko perheen sisäsuunnistus
2025-07-22 10:00 - 12:00, 2025-07-29 10:00 - 12:00 | Tahko Spa Hotel, Keitaankatu 1, Tahkovuori, 73310
Koko perheen sisäsuunnistustapahtuma Tahko Spalla klo 10-12 – tätä on ehdottomasti testattava!
Tahko Spa Hotellin päärakennukseen sijoittuvassa sisäkarttaseikkailussa tehtävänä on löytää oikea reitti läpi teemapuiston ja sokkeloisten käytävien. Tapahtuma-alue ulottuu myös SuperPark Tahkon tiloihin ja rastien lisäksi matkan varrelta löytyy lukittuja ovia, kiipeilytelineitä ja jotain hohtavaa. Millaista on suunnistaa esimerkiksi trampoliinilla?

Hinta 10€/hlö ( alle 18 vuotiaat 5€ )
Maksu Tahko Spa Hotellin vastaanottoon
Vaikeustason voi valita itse ja ratoja löytyy myös aiemmin sisäsuunnistaneille.
Saavuthan paikalle ajoissa – tapahtuma päättyy klo 12.00.

Katso myös:

Tahkon kesä
Lasten kanssa Tahkolla
Koko perheen tapahtumat
Suunnistuksen MM 7.-12.7.2025

VauhtiGYM
2025-07-23 11:00 - 12:00, 2025-07-30 11:00 - 12:00 | SuperPark Tahko, Keitaankatu 1, Tahkovuori, 73310
Vauhtigym: 7-12 vuotiaille lapsille ja nuorille tarkoitettu iloinen ja energinen liikuntatuokio Tahkon SuperParkissa klo 11-12.
Tunti sopii liikunnasta kiinnostuneille lapsille – tärkeintä on innostus ja halu liikkua yhdessä muiden kanssa! Tunnilla lapsi pääsee kehittämään motorisia taitojaan, kokeilemaan erilaisia liikuntamuotoja ja ennen kaikkea nauttimaan liikkumisen ilosta turvallisessa ja kannustavassa ilmapiirissä – ammattiohjaajan kanssa.
Vauhtigym sisältyy SuperPark Tahkon rannekkeiden hintaan.

2h 17€, 4h 19€ tai koko päivä 21€
Osta verkkokaupasta tai Tahko Spa Hotellin vastaanotosta.
Lisätietoja puiston verkkosivuilta.

Katso myös:

Tahkon kesä
Lasten kanssa Tahkolla
Koko perheen tapahtumat

Lasten keilakisat
2025-07-23 15:00 - 16:00, 2025-07-30 15:00 - 16:00 | Tahko Spa Hotel, Keitaankatu 1, Tahkovuori, 73310
Leikkimieliset, nuorten omat keilakisat Tahko Spa Hotellin Keilahallissa keskiviikkoisin klo 15.00.
Tapahtumaan voivat osallistua kaiken ikäiset lapset, joilla kevyimmät keilapallot pysyvät turvallisesti kädessä. Radoilla on mahdollista käyttää ratavalliautomatiikkaa ja tasapuolisten kisojen takaamiseksi ryhmät muodostetaan paikalle saapuneiden lasten ikäjakauman perusteella.

Hinta 5€ / lapsi, sisältäen kengät. Maksu paikan päällä hotellin vastaanottoon.
Ilmoittautuminen paikan päällä, tapahtumapäivänä noin 15 minuuttia ennen tapahtuman alkua.

Tahko Spa Hotellin vastaanotto, info@tahkospa.fi tai puh. +358 600 550 148

Katso myös:

Kaikki perheille sopivat tapahtumat
Lasten kanssa Tahkolla
Muut sisäaktiviteetit
Tahkon kesä

Tahko Darts
2025-07-23 17:00 - 22:00, 2025-07-30 17:00 - 22:00 | Tahko Arcade, Sääskiniementie 560, Tahkovuori, 73310, Finland
Tahko Darts -keskiviikoissa kisataan rennolla asenteella! Viikottain järjestettävä darts-turnaus on hauska tapa viettää iltaa Tahkolla, olitpa kokenut pelaaja tai vasta-alkaja. Aikaisempaa kokemusta ei tarvita, sillä paikalla opastetaan tarvittaessa. Tule heittämään, nauttimaan hyvästä tunnelmasta ja testaamaan taitosi!
Kisainfo

Paikka: Tahko Arcade Pelihalli (käynti ravintola Soo Soon kautta)
Aika: Keskiviikkoisin klo 17:30-22:00 (pelit pelataan klo 22 mennessä, tarvittaessa pelimuotoa lyhennetään)
Osallistujamäärä: Max 24 heittäjää (1-4 taulua käytössä, tablettikirjaus)
Pelimuoto: 501/5 tai 501/3, tuplacup tai pooli (riippuen osallistujamäärästä)

Ilmoittautuminen

Paikan päällä kisapäivänä klo 17:15 mennessä
Ennakkoon kisailu.net tai WhatsApp/SMS numeroon 044 252 2551 (viesti: ”Tahkon keskiviikko” + osallistujien nimet)

Osallistuminen & palkinnot

Osallistumismaksu 10€ (alle 18v -50%), maksu paikan päällä käteisellä
Kaksi parasta palkitaan!
Välineet: järjestäjältä tikkoja panttia vastaan (10€)

Kuopiorock & bussikuljetus
2025-07-24 - 2025-07-26 | Tahko, Sääskiniementie 560, Tahkovuori, 73310
Meno-paluu bussikuljetus Tahkolta Kuopiorockiin jokaisena festaripäivänä, torstaista lauantaihin 24.-26.7.2025!
Majoitu Tahkolla ja fiilistele kesäyössä Kuopiossa, Väinölänniemen syleilyssä, jossa tanner jyrähtää yli 40 bändin johdolla. Meno-paluu bussikuljetuksen hinta on 30€/hlö/päivä ja kyytiin voi tarvittaessa hypätä Tahkon keskustan ja Nilsiän lisäksi myös esimerkiksi Tahko Spalta, Golden Resortista tai muualta bussireitin varrelta. Kuopiossa bussin määränpäänä on Lääninhallituksenrakennuksen edusta osoitteessa Hallituskatu 12-14, eli aivan lyhyen kävelymatkan päässä festarialueen portilta.
Bussia liikennöi Bussi- ja taksiliikenne Hyvönen Oy, tiedustelut puh. 0500 577 444. Varaukset suoraan verkkokaupastamme viimeistään edellisenä päivänä.
Kuopiorock bussin aikataulut
Torstai 24.7.2025
klo 14:30 Break Sokos Hotel Tahkon edusta
klo 14:50 Nilsiän linja-autoaseman pysäkki
klo 15:45 Kuopio, Lääninhallituksen edusta
Klo 01:00 Lähtö takaisin Tahkolle Lääninhallituksen edestä
Perjantai 25.7.2025
klo 13:30 Break Sokos Hotel Tahkon edusta
klo 13:50 Nilsiän linja-autoaseman pysäkki
klo 14:45 Kuopio, Lääninhallituksen edusta
Klo 01:30 Lähtö takaisin Tahkolle Lääninhallituksen edestä
Lauantai 26.7.2025
klo 12:30 Break Sokos Hotel Tahkon edustä
klo 12:50 Nilsiän linja-autoaseman pysäkki
klo 13:45 Kuopio, lääninhallituksen edusta
Klo 01:30 Lähtö takaisin Tahkolle Lääninhallituksen edestä
Festariliput tulee hankkia erikseen, katso esiintyjät, aikataulut ja osta liput ennakkoon osoitteesta kuopiorock.fi.

Katso myös:

Kuopiorock -majoituspaketit alk. 315€/hlö/2vrk
Hotellimajoitus, Break Sokos Hotel Tahko

Flowjooga
2025-07-24 17:00 - 18:00, 2025-07-31 17:00 - 18:00 | Break Sokos Hotel Tahko, Tahkonrinteenkatu 7, Tahkovuori, 73310
Break Sokos Hotel Tahkon kattokerroksen Wellness Loungessa joogaat upeassa miljöössä. Tunti kestää 60 minuuttia ja siihen kuuluu aina noin 10 minuutin mittainen loppurentoutus. Tunteja järjestetään torstaisin klo 17 ja lauantaisin klo 8.30.
Flowjooga on kaikille taitotasoille sopiva joogatunti, jossa jooga-asennot tehdään kehoa kuunnellen hengityksen tahtiin. Liikkeet virtaavat yhteen lämpöä ja energiaa luoden ja kehoa avaten ja vahvistaen. Oman tuntemuksen mukaan voit ottaa kevyemmin tai haastaa itseäsi tunnin aikana.
Opettajana toimii tahkolainen Eriika Wathen. Eriikan lähestymistapa harjoitukseen on toiminnallinen ja hän rohkaisee oppilaitaan kuuntelemaan omaa kehoa sen sijaan, että pyrkisi tiettyyn ennalta asetettuun esteettiseen muotoon. Tunneilla keskiössä on liikkeen saumaton yhdistäminen hengitykseen.
Hinta ja ilmoittautuminen

Tunnin hinta on 15€ / henkilö
Varaa tunti verkkokaupasta ( viimeistään 12h ennen tunnin alkua ) tai kysäise vapaita paikkoja hotellin vastaanotosta vielä vaikka samana päivänäkin.
Tunti toteutuu, kun mukaan on ilmoittautunut vähintään 5 osallistujaa.
Vastaanotto puh. +358107629550 tai reception.tahkovuori@sokoshotels.fi

Katso myös:

Tahko Rooftop Spa
Hyvinvointipalvelut

Stand Up: Kesäilta Jacke Björklundin kanssa
2025-07-24 20:30 | Hophaus Tahko, Tahkonrinteenkatu 7, Tahkovuori, 73310
Hophaus Tahkon Stand Up -torstai: Jacke Björklund!

Showtime klo 20:30, K-18.
Liput 15 €, osta ennakkoon:

Break Sokos Hotel Tahkon vastaanotosta
Hophaus Tahkon tiskiltä
Lippu.fi

Ryhmämyynti ja VIP-paikat: sales.peeassa@sok.fi
Lippuja saatavilla klo 20 alkaen myös ovelta, ellei ole ennakkoon loppuunmyyty.

Katso myös:

Tahkon Kesäteatteri: Kuopio-revvyy -esitykset
Hophaus Tahko
Kaikki tapahtumat
Tahkon kesä

Kuopio-Revvyy
2025-07-25 19:00 - 21:00, 2025-07-26 19:00 - 21:00, 2025-07-27 14:00 - 16:00, 2025-07-29 19:00 - 21:00, 2025-07-31 16:00 - 18:00 | Break Sokos Hotel Tahko, Tahkonrinteenkatu 7, Tahkovuori, 73310
Tahkon Kesäteatteri esittää: Kuopio-Revvyy tai jotain sinnepäin
Esitykset Break Sokos Hotel Tahkon Maisemasalissa 4.6.-9.8.2025.
Mistä kaikki alkoi? Miksi Ruotsin kuningas lakkautti Kuopion ja mitä tähän sanoi Pietari Brahe? Millaisia itse asiassa olivatkaan Canthin Minnan istunnot Kanttilan salongissa? Kuka on Alatalon renki ja veikö juuri hän Veljmieheltä housut jalasta ja kalat kourasta? Entä kuka sai vippiliput Rockcockiin ja keneltä? Ja millaisen suunnitelman Kuopion kaupunki teki kaupungin taloutta parantaakseen?
Astu Break Sokos Hotel Tahkon upeaan maisemasaliin ja hyppää musiikin siivittämälle matkalle Kuopion kummallisiin kiemuroihin. Luvassa on historian havinaa, henkeäsalpaavia käänteitä – ja yllättäviä paljastuksia!
Kyseessä on uuden ammattikesäteatterin ensimmäinen näytöskausi ja teatterielämystä kannattaa ehdottomasti täydentää esimerkiksi hotellin kattavilla ravintolapalveluilla tai pidemmällä kaavalla, myös hotelliyöstä ja Tahko Rooftop Span maisemista nauttien.
Näyttelijät ja muusikko:
Antti Heikkinen, Tiina Naumanen, Janne Puustinen, Antti Janka-Murros
Käsikirjoitus ja ohjaus:
Antti Heikkinen, Janne Puustinen, Tiina Naumanen
Musiikin sovitus ja harjoitus:
Antti Janka-Murros
Liput ja teatteripaketit
Yksittäiset liput
28€ / henkilö | Myynnissä lippu.fi palvelussa
Ryhmävaraukset ja teatteripaketit
sekä väliaikatarjoilut ja muut ruokailut sales.peeassa@sok.fi tai puh. 010 762 9550.
Esityksen kesto on 2h sis. väliajan ja sen suositusikäraja on 16-vuotta.

Seppänen Acoustic Band
2025-07-25 22:00 | Hophaus Tahko, Tahkonrinteenkatu 7, Tahkovuori, 73310
Hophaus Live: Seppänen Acoustic Band!

Showtime klo 22:00
Vapaa pääsy
K-18

Katso myös:

Hophaus Tahko
Hotellimajoitus
Kaikki tapahtumat

Tahkovuori Open
2025-07-26 - 2025-07-27 | Tahko Mountain, Tahkolaaksontie 1, Tahkovuori, 73310, Suomi
Tahkovuori Open on Vuorelan Veikkojen järjestämä PDGA C-tierin kilpailu Tahkovuori DiscGolfParkissa. Suomen Frisbeegolfliiton alaisessa kilpailussa pelataan kahtena päivänä ( la-su ) yksi kierros golflähdöillä.
Samassa yhteydessä, ennen viikonlopun kilpailua pelataan perjantaina klo 17.30 yhteislähtönä kaikille avoin parikilpailu, pelimuotona Best shot.
Lisätietoja ja ilmoittautuminen

Perjantain parikilpailu
Viikonlopun kilpailu
Tapahtuman Facebook -sivut

Katso myös

Varaa majoitus
Panorama Bar & Café
Ruokaravintolat

Popkone Duo
2025-07-26 22:00 | Hophaus Tahko, Tahkonrinteenkatu 7, Tahkovuori, 73310
Hophaus Live: Popkone Duo!

Showtime klo 22:00
Vapaa pääsy
K-18

Katso myös:

Hophaus Tahko
Hotellimajoitus
Kaikki tapahtumat

Match Show
2025-07-30 17:00 - 20:30 | Break Sokos Hotel Tahko, Tahkonrinteenkatu 7, Tahkovuori, 73310
Paikallisen seuran, Nilsiän Kivat Kirsut Ry:n järjestämä, kaikille avoin Match Show Tahkolla, Break Sokos Hotel Tahkon edustalla keskiviikkona 30.7.2025. Ennakkoilmoittautumisen lisäksi mukaan voi ilmoittautua myös paikan päällä, klo 17 alkaen. Kehät alkavat klo 18.00.
Tapahtumassa noudatetaan Suomen Kennelliiton rokotusmääräyksiä, rokotukset tarkastetaan. Luvassa on huikeita palkintoja useilta eri yhteistyökumppaneilta – tule rohkeasti mukaan kivaan koiratapahtumaan! Osallistuvien koirien kesken palkitaan tuttuun tapaan myös Mainioin mehtäkoira.
Tuomarit
Sini Viitala
– lapsi ja koira
Milla Veikkolainen
– pienet pennut, alle 1v
– pienet aikuiset
– junior handler
Jari Koistinen
– isot pennut, alle 1v
– isot aikuiset,
– veteraanit, yli 8v
Maksut ja ennakkoilmoittautuminen

Lapsi ja koira sekä Junior handler 5€
Muut luokat 8€

Ennakkoilmoittautuminen on avoinna 27.7. saakka. Ilmoittautumiset kennelfiredots@hotmail.fi. Kerrothan samalla seuraavat tiedot: koirasi nimi ja rotu, omistajan nimi sekä luokka mihin koira osallistuu. Liitä mukaan myös kuva maksukuitista. Ennakkomaksut Nilsiän Kivat Kirsut ry:n tilille [REDACTED], viite: 8002
Paikan päällä ilmoittautuminen

Lapsi ja koira sekä Junior handler 5€
Muut luokat 10€

Ilmoittautuminen alkaa tapahtumapäivänä klo 17.00. Maksut vain käteisellä.
Lisätietoja Nilsiän Kivat Kirsut Facebookissa.
